Diari Oficial de la Generalitat Valenciana


Sumari del DOGV 4642, del 02-12-2003 (2003/12257)

RESOLUCIÓ de 25 de novembre de 2003, de la Direcció General d'Administració Autonòmica, per la qual s'adjudiquen destinacions als aspirants que han superat les proves selectives d'accés al grup D, naturalesa laboral, auxiliars d'explotació portuària, convocatòries 33/99 i 34/99.
---------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4642

Data del DOGV
:   02-12-2003

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2003/12700


Organisme emissor
:   Conselleria de Justícia i Administracions Públiques

Tipus de document
:   Resolució

RESOLUCIÓ de 25 de novembre de 2003, de la Direcció General d'Administració Autonòmica, per la qual s'adjudiquen destinacions als aspirants que han superat les proves selectives d'accés al grup D, naturalesa laboral, auxiliars d'explotació portuària, convocatòries 33/99 i 34/99. [2003/X12765]
  
Per Resolució de 12 de novembre de 2003, de la Direcció General Administració Autonòmica, DOGV núm. 4633, de 19.11.2003, es van convocar els aspirants que han superat les proves selectives d'accés al grup D, naturalesa laboral, auxiliars d'explotació portuària, convocatòries 33/99, i 34/99, per a l'elecció de destinació, per tal de donar compliment al que disposen els articles 8 del Conveni Col·lectiu per al Personal Laboral al Servici de l'administració de la Generalitat Valenciana i 9.1 de la Llei de la Funció Pública Valenciana.
  
En acte únic celebrat el dia 24 de novembre de 2003 a la seu de la Direcció General d'Administració Autonòmica, es va procedir a l'elecció de destinació per part del personal que va superar els processos selectius citats.
  
En virtut de l'anterior, i en exercici de la competència que m'atribuïx l'article 16 del Decret 113/2003, d'11 de juliol, del Consell de la Generalitat, pel qual s'aprova el Reglament Orgànic i Funcional de la Conselleria de Justícia i Administracions Públiques, resolc:
  
Primer
  
Adjudicar amb destinació definitiva al personal que va superar les proves selectives d'accés al grup D, naturalesa laboral, auxiliars d'explotació portuària, convocatòries 33/99, i 34/99, els llocs de treball que s'especifiquen en l'annex I, amb efectes del dia de la presa de possessió.
  
Segon. Preses de possessió
  
L'acte de presa de possessió, a què queda convocat tot el personal que ha obtingut destinació, tindrà lloc el dia 9 de desembre de 2003, a les 11.30 hores, al Servici de Selecció i Provisió de la Direcció General d'Administració Autonòmica de la Conselleria de Justícia i Administracions Públiques, c/ Miquelet, núm. 5, 2n pis, 46433 València.
  
No obstant l'anterior, el mencionat personal disposarà d'un mes de termini per a prendre possessió de la seua destinació. Si es fa ús de dit termini, durant este no es meritarà cap retribució.
  
Tercer. Cessament
  
Els cessaments que es deriven del que disposa la present Resolució, es produiran d'ofici el dia 8 de desembre de 2003.
  
Quart. Recursos
  
La present resolució posa fi a la via administrativa. D'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com als articles 8, 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, els interessats poden interposar recurs de reposició, amb caràcter potestatiu, davant l'òrgan que ha dictat esta resolució, en el termini d'un mes a comptar de l'endemà de la publicació. Alternativament, si no es recorre en reposició, pot interposar-se recurs contenciós administratiu davant el Jutjat Contenciós Administratiu de la ciutat de València, en el termini de dos mesos a comptar de l'endemà de la publicació de la present resolució.
  
València, 25 de novembre de 2003.- El director general d'Administració Autonòmica: Enrique de Francisco Enciso.